123. ΑΠΟΦΑΣΗ ΥΠΟΥΡΓΩΝ ΟΙΚΟΝΟΜΙΚΩΝ ΚΑΙ ΜΕΤΑΦΟΡΩΝ  ΚΑΙ ΕΠΙΚΟΙΝΩΝΙΩΝ  Αριθ. 2003634/370/0022  της 17-19 Ιαν. 1996 (ΦΕΚ-Β-44) Αναπροσαρμογή και χορήγηση επιδομάτων στο προσωπικό της Υπηρεσίας Πολιτικής Αεροπορίας (Υ.Π.Α.). Έχοντας υπόψη: 1.Τις διατάξεις του Ν.Δ. 714/70 "Περί ιδρύσεως Διευθύνσεων Εναερίων Μεταφορών παρά τω Υπουργείω Συγκοινωνιών και Οργανώσεως της Υπηρεσίας Πολιτικής Αεροπορίας" (ΦΕΚ 238 Α), όπως τροποποιήθηκε με το Νόμ. 1340/83 "Τροποποίηση διατάξεων του Ν.Δ. 714/70 "Περί ιδρύσεως κ.λ.π." (ΦΕΚ 35 Α). 2.Τις διατάξεις του Π.Δ. 56/89 "Οργανισμός της Υπηρεσίας Πολιτικής Αεροπορίας (Υ.Π.Α.) του Υπουργείου Μεταφορών και Επικοινωνιών" (ΦΕΚ 28Α), όπως τροποποιήθηκε με το Π.Δ. 439/89 (ΦΕΚ 190 Α) και το Π.Δ. 35/93 (ΦΕΚ 13 Α). 3.Τις διατάξεις του Νόμ. 2362/95 "Περί Δημοσίου Λογιστικού, ελέγχου των δαπανών του κράτους και άλλες διατάξεις" (ΦΕΚ 247 Α) σε συνδυασμό με τις διατάξεις των νομοθετικών κειμένων των διατηρουμένων σε ισχύ βάσει των διατάξεων της παρ. 1 του άρθρ. 112 του ιδίου νόμου. 4.Τις διατάξεις της παρ. 3 του άρθρ. 28 του Νόμ. 2166/93 "Κίνητρα ανάπτυξης επιχειρήσεων, διαρρυθμίσεις στην έμμεση και άμεση φορολογία και άλλες διατάξεις" (ΦΕΚ 137 Α).  5.Τις διατάξεις των παρ. 1, 2, 3, 4 και 5 του άρθρ. 4 του Νόμ. 2366/95 "Ρύθμιση θεμάτων Οργανισμών και Υπηρεσιών του Υπουργείου Μεταφορών και Επικοινωνιών και άλλες διατάξεις" (ΦΕΚ 256 Α). 6.Τις διατάξεις του Νόμ. 1505/84 "Αναδιάρθρωση μισθολογίου προσωπικού της Δημόσιας Διοίκησης και άλλες συναφείς διατάξεις" (ΦΕΚ 194 Α), όπως τροποποιήθηκε με τις διατάξεις του Νομ. 1810/88 "Για τη συμπλήρωση και βελτίωση του Νόμ. 1505/84 και άλλες διατάξεις " (ΦΕΚ 223 Α), αποφασίζουμε: 1.Καταβάλλεται όπως αναπροσαρμόστηκε από 1.7.95 το μηνιαίο επίδομα ειδικότητος των Ελεγκτών Εναέριας Κυκλοφορίας (Ε.Ε.Κ.) της Υ.Π.Α, κατά ειδικότητα, χρόνο υπηρεσίας και ποσοστιαία προσαύξηση σύμφωνα με τα οριζόμενα στις διατάξεις της παρ. 1 του άρθρ. 4 του Νόμ.2366/95. 2.Καταβάλλεται από 1.1.96 μηνιαίο επίδομα Αδείας Ειδικότητας Ηλεκτρονικών Ασφάλειας Εναέριας Κυκλοφορίας στους υπαλλήλους των κλάδων ΤΕ4, ΠΕ4 Ηλεκτρονικών της Υ.Π.Α. κατά βαθμίδα καθηκόντων, χρόνο υπηρεσίας και ποσοστιαία προ σαύξηση σύμφωνα με τα οριζόμενα στις διατάξεις της παρ. 2 του άρθρ. 4 του Νόμ. 2366/95. 3.Καταβάλλεται από 1.1.96 μηνιαίο επίδομα Αερολιμενικών Υπηρεσιών στους υπαλλήλους των κλάδων ΠΕ1 και ΔΕ1 Αερολιμενικών της Υ.Π.Α. κατά βαθμίδα καθηκόντων, χρόνο υπηρεσίας και ποσοστιαία προσαύξηση σύμφωνα με τα προβλεπόμενα στην παρ. 3 του άρθρ. 4 του Νόμ. 2366/95. Όπου στην παρούσα Απόφαση και στο Νόμ. 2366/95 αναφέρεται "Κλάδος ΔΕ1 Αερολιμενικών" εννοείται "Προσωρινός Κλάδος ΤΕ1 Αερολιμενικών" που συστήθηκε με την παρ. 9 του άρθρ. 4 του Νόμ. 2366/95. 4.Καταβάλλεται από 1.1.96 μηνιαίο ειδικό επίδομα υποστήριξης υπηρεσιών αερολιμένων στους υπαλλήλους του μόνιμου και με σύμβαση εργασίας ιδιωτικού δικαίου αορίστου χρόνου προσωπικού της Υ.Π.Α, σύμφωνα με τα οριζόμενα στην παρ. 4 του άρθρ. 4 του Νομ. 2366/95. 5.Για την εφαρμογή του εδ. β. της παρ. 4 του άρθρ. 4 του Νόμ. 2366/95 οι Δ/νσεις Εναέριας Κυκλοφορίας, Ηλεκτρονικών και Αερολιμένων της ΚΥ/Υ.Π.Α. οφείλουν να γνωστοποιούν τις τυχόν μεταβολές στις ειδικότητες/εξειδικεύσεις των υπαλλήλων των αντίστοιχων κλάδων στη Δ/νση Διοικητικού της κεντρικής Υπηρεσίας της Υ.Π.Α. 6.Οι απεσπασμένοι υπάλληλοι της Υ.Π.Α. σε άλλες υπηρεσίες του Δημοσίου, Ο.Τ.Α., Ν.Π.Δ.Δ., Ν.Π.Ι.Δ. καθώς και σε γραφεία κομμάτων ή βουλευτών λαμβάνουν τα ανωτέρω επιδόματα υπό την προϋπόθεση ότι μισθοδοτούνται από την Υ.Π.Α. Οι απεσπασμένοι στην Υ.Π.Α, υπάλληλοι των ανωτέρω υπηρεσιών δεν λαμβάνουν τα επιδόματα αυτά. 7.Η δαπάνη από την καταβολή των εν λόγω επιδομάτων υπολογίζεται σε 2.800.000.000 δρχ. περίπου ετησίως και θα βαρύνει α)για το δεύτερο εξάμηνο οικονομικού έτους 1995 και για το πρώτο εξάμηνο οικονομικού έτους 1996 τις πιστώσεις του Ειδικού Λογαριασμού του άρθρ. 40 (παρ. 7-12) του Νόμ. 2065/92 (ΦΕΚ 113 Α) και ειδικότερα το ποσοστό 35% που διατίθεται για τους σκοπούς της Υ.Π.Α. (ΚΑΕ 5161 και β)για το δεύτερο εξάμηνο οικονομικού έτους 1996 και εφεξής τις πιστώσεις του προϋπολογισμού Υ.Π.Α, (ειδικός φορέας 39/120) και ειδικότερα από τον ΚΑΕ 0231 για το επίδομα ειδικότητας των Ε.Ε.Κ και από τον ΚΑΕ 0239 για τα λοιπά επιδόματα. 8.Τα ανωτέρω επιδόματα θα καταβάλλονται την 1η και 16η κάθε μήνα με την ίδια μισθοδοτική κατάσταση που καταβάλλονται οι τακτικές αποδοχές και θα υπόκεινται σε κρατήσεις όπως και τα λοιπά τακτικά επιδόματα του προσωπικού της Υ.Π.Α. 9.Ισχύς της παρούσας από 1.7.95 για τους Ελεγκτές Εναέριας Κυκλοφορίας (Ε.Ε.Κ.) της Υ.Π.Α. και από 1.1.96, για το λοιπό προσωπικό. 10.Η απόφαση αυτή να δημοσιευθεί στην Εφημερίδα της Κυβερνήσεως. (Μετά τη σελ. 526,458) Σελ. 526,459 Τεύχος 1241–Σελ. 91 Υπηρεσία Πολιτικής Αεροπορίας 38.Κ.α.123 73 